ગોરા થવા માટે ક્રીમ લગાવો છો તો જાણી લો આ વાતો\nશરીરના કયા ભાગ પર તે લગાડવામાં આવી રહી છે અને ક્રીમમાં કયાં તત્ત્વો છે?

નિષ્ણાતોનું માનવું છે કે જો તમે આ બધી બાબતોને અવગણી રહ્યા છો તો તમારે આની આડઅસરો ભોગવવાનો વારો આવી શકે છે. 

વાસ્તવમાં ક્રીમ બજારમાં આવે તે પહેલાં તેની કડક ચકાસણી કરવામાં આવતી હોય છે અને મોટાભાગની ક્રીમ આ માપદંડો પર ખરી ઊતરી શકતી નથી.

આવી ક્રિમોમાં પારા જેવા ખતરનાક પદાર્થ ઉમેરવામાં આવેલા હોય છે. 

જો આમાં જરૂર કરતાં વધારે પારો ઉમેરવામાં આવ્યો હોય તો તે તમારા સ્વાસ્થ માટે જોખમી બની જાય છે.

આપને આ પણ વાંચવું ગમશે 

વિશ્વ આરોગ્ય સંસ્થાના જણાવ્યા મુજબ ચારમાંથી ત્રણ મહિલા ડૉક્ટરની સલાહ લીધા વગર જ બ્લીચ વાપરે છે.

બ્રિટનની નેશનલ હેલ્થ સર્વિસનાં જણાવ્યા અનુસાર, ''મહિલાઓ ચહેરાના નિશાન ઢાંકવા અને સુંદરતા વધારવા માટે ઊજળા બનાવનારી ક્રીમનો ઉપયોગ કરે છે.''

આને ચામડી પરના ડાઘની સારવાર માટે પણ ઉપયોગ કરવામાં આવે છે. 

ચામડી પર પડતા આ આછા ભૂરા રંગનાં ડાઘને ઝાંય પણ કહેવામાં આવે છે. જે ખાસ કરીને ગર્ભવતી મહિલાઓને થતા હોય છે.

ફેયરનેસ ક્રીમ કઈ રીતે કામ કરે છે?

ગોરા બનાવનારી ક્રીમ આપણા શરીરમાં ઉપલબ્ધ મેલેનિન પર અસર કરે છે. 

આપણી ચામડીનો રંગ મેલેનિન પરથી નક્કી થતો હોય છે અને ફેયરનેસ ક્રીમ આ મેલેનિનને ઘટાડી દે છે.

મેલેનિનને કેટલીક રીતોથી ઘટાડી શકાય છે, જેમકે-

ક્રીમમાં બે પ્રકારના બ્લીચિંગ એજન્ટ હોય છે- હાઇડ્રૉક્વિનોન કે કૉર્ટિકોસ્ટેરૉઇડ્સ.

એક ત્વચા નિષ્ણાતના જણાવ્યા અનુસાર, '' ખંજવાળથી પરેશાન લોકોને કૉર્ટિકોસ્ટેરૉઇડ્સ કે ટૉપિકલ સ્ટેરૉઇડ્સ આપવામાં આવતા હોય છે." 

"પણ ઘણા બધા લોકો ચામડીની કોઈ પણ સમસ્યા વગર જ આનો ઉપયોગ કરી રહ્યા છે. એટલે સુધી કે લોકો વર્ષોથી આને લગાડી રહ્યા છે.''

ક્રીમને કેટલી અને ક્યાં લગાડવી જોઈએ?

ડૉક્ટરોના જણાવ્યા અનુસાર જે ક્રીમમાં હાઇડ્રૉક્વિનોન હોય છે એને દિવસમાં બે વખત કરતાં વધારે ના લગાડવી જોઈએ. 

એને માત્ર હાથ અન પગ પર જ લગાડવી જોઈએ, મોઢા પર એનો ઉપયોગ ના કરવો જોઈએ. 

ઉપરાંત આઠ કે બાર અઠવાડિયા કરતાં વધારે સમય એનો ઉપયોગ ના કરવો જોઈએ.

કેટલાય લોકો ડૉક્ટરને પૂછ્યા વગર જ લાંબા વખત સુધી આનો ઉપયોગ કરે છે. 

આ લોકો આ ક્રીમને આંખો અને મોઢાની આજૂબાજૂ પણ લગાડે છે જેને કારણે એમને આ ભાગોમાં બળતરા થઈ શકે છે.

કૉર્ટિકોસ્ટેરૉઇડ્સ વાળી ક્રીમોને નાજુક ભાગોમાં લગાડી શકાય છે કારણ કે આ ક્રીમ ખંજવાળ જેવી સમસ્યાની સારવાર માટે વાપરવામાં આવે છે. 

છતાં...\n\ntl;dr:
ક્રીમ લગાવવી ખરાબ આદત નથી પણ તમારે એ જરૂર વિચારવું જોઈએ કે તમે ક્રીમ કયા કારણસર લગાડો છો.